**บทที่ 5**

**สรุป อภิปราย และข้อเสนอแนะ**

**สรุปผลการศึกษา**

 1. ผลจากการออกแบบอินโฟกราฟิก เรื่อง ควันแห่งความตาย ทำให้ได้สื่ออินโฟกราฟิก เรื่อง ควันแห่งความตายที่มีความยาว 4.08 นาที โดยมีเนื้อหาเกี่ยวกับประเภทของบุหรี่ อันตรายจากบุหรี่และอันตรายจากสารพิษในควันบุหรี่

 2. ผลจากการประเมินคุณภาพจากผู้เชี่ยวชาญ จำนวน 3 ท่าน ที่มีต่อสื่ออินโฟกราฟิก เรื่อง ควันแห่งความตาย ในภาพรวมในแต่ละด้านมีระดับคุณภาพอยู่ในระดับมากที่สุด (x̅= 4.62, S.D. = 0.50) เมื่อพิจารณาเป็นหัวข้อพบว่า หัวข้อด้าน การออกแบบ มีระดับมากที่สุด (x̅=4.78, S.D. = 0.49) รองลงมาคือหัวข้อด้านภาพ ภาษาและเสียง มีระดับความคุณภาพมากที่สุด (x̅=4.67, S.D. = 0.49) ตามลำดับ

 3. ผลจากการประเมินความพึงพอใจอยู่ในระดับมาก (x̅=4.35, S.D.= 0.65) เมื่อพิจารณาเป็นรายข้อพบว่าสามารถนำความรู้ไปใช้ประโยชน์ มีระดับความพึงพอใจ มากที่สุด (x̅= 4.68 , S.D.= 0.48) รองลงมาคือ ความเหมาะสมของเสียงที่ใช้ในการบรรยาย มีระดับความพึงพอใจมากที่สุด (x̅=4.55, S.D.= 0.67) ตามลำดับ

**อภิปรายผลการศึกษา**

การออกแบบอินโฟกราฟิก เรื่อง ควันแห่งความตาย สามารถอภิปรายผลได้ดังนี้

 1. การออกแบบสื่ออินโฟกราฟิก เรื่อง ควันแห่งความตาย ใช้กระบวนการ 3P ในการผลิตประกอบไปด้วย ขั้นตอนการเตรียมการผลิต (Pre-Production) ขั้นตอนการผลิต (Production) ขั้นตอนหลังการผลิต (Post-Production) การออกแบบรูปภาพสัญลักษณ์ที่จัดทำ โดยให้คนดูเข้าใจในสิ่งที่ต้องการนำเสนอ และเสียงบรรยายที่ค่อนข้างจะใช้เวลานาน เลยส่งผลให้สื่ออินโฟกราฟิกมีความสวยงามและเสียงบรรยายที่ชัดเจน ทั้ง รูปภาพสัญลักษณ์ ฉาก เสียงบรรยาย ที่ดึงดูดความสนใจของผู้เชี่ยวชาญและนักศึกษาดังผลการประเมินคุณภาพและความพึงพอใจที่อยู่ในระดับมาก จากการที่ผู้ศึกษาใช้กระบวนการออกแบบอินโฟกราฟิกตามขั้นตอนส่งผลให้สื่ออินโฟกราฟิก เรื่อง ควันแห่งความตาย สำเร็จภายในระยะเวลาตามแผนที่กำหนดไว้ ซึ่งสอดคล้องกับงานวิจัยของ นฤมล ถิ่นวิรัตน์ (2555) ได้ทำการวิจัยเรื่อง อิทธิพลของอินโฟกราฟิกต่อข้อมูลสื่อสารเชิงซ้อนกรณีศึกษาโครงการ “รู้สู้ flood” ผมวิจัยพบว่า ข้อมูลมีความซับซ้อน เชื่อมโยงกับข้อมูลหลายด้าน การเปลี่ยนแปลงข้อมูลเป็นภาพในรูปแบบอินโฟกราฟิกจะช่วยให้ประชาชนมีความรู้และความเข้าใจได้ดีขึ้น เร็วและแจ่มชัดขึ้นกว่าการสื่อสารในรูปแบบอักษรเพียงอย่างเดียว มีความพึงพอใจในเชิงบวกอยู่ในระดับมากที่สุดออกแบบโปสเตอร์แบบอินโฟกราฟิก อยู่ในระดับดี

2. การประเมินคุณภาพของอินโฟกราฟิก เรื่อง ควันแห่งความตาย ต่อผู้เชี่ยวชาญได้ผลประเมินคุณภาพพบว่า ผู้เชี่ยวชาญมีความพึงพอใจมากที่สุด อินโฟกราฟิก เรื่อง ควันแห่งความตาย การพัฒนาโดยผ่านการตรวจสอบจากอาจารย์ที่ปรึกษาทั้งทางด้านเนื้อหาและขั้นตอนการดำเนินเนื้อหา การจัดองค์ประกอบต่างๆ มีการปรับปรุงแก้ไขเนื้อหาตามคำแนะนำของที่ปรึกษา อินโฟกราฟิก เรื่อง ควันแห่งความตาย ให้ทั้งความสนุกสนาน และสามารถนำไปใช้ประโยชน์ได้ประกอบไปด้วยการออกแบบรูปภาพสัญลักษณ์ และเสียงบรรยาย ส่งผลให้ผู้เชี่ยวชาญมีความพึงพอใจมากที่สุด ซึ่งสอดคล้องกับงานวิจัยของ พงศ์ลือฤทธิ์ มีที (2557) ศึกษาเรื่อง การออกแบบโมชันกราฟิก เรื่อง ปัญหาคอรัปชั่นในสังคมไทยผลการศึกษาพบว่า 1. ผลจากการออกแบบโมชันกราฟิก เรื่องปัญหาคอรัปชั่นในสังคมไทย ได้สื่อโมชันกราฟิกในรูปแบบไฟล์วีดิโอที่มีความยาว 9 นาที การดำเนินประกอบไปด้วยตัวละครหลัก 5 ตัว เนื้อเรื่องแสดงถึงเรื่องราวปัญหาคอรัปชั่นในสังคมไทย 2. ผลการประเมินคุณภาพสื่อโมชันกราฟิก เรื่อง ปัญหาคอรัปชั่นในสังคมไทย จากผู้เชี่ยวชาญ 3 ท่าน พบว่าโดยภาพรวมอยู่ในระดับมากโดยมีค่าเฉลี่ย (**x̅**= 4.37, S.D. = 0.62)

3. การประเมินความพึงพอใจของอินโฟกราฟิก เรื่อง ควันแห่งความตาย ต่อนักศึกษา สาขาเทคโนโลยีมัลติมีเดียและแอนิเมชัน ประเมินพบว่า การประเมินความพึงพอใจอยู่ในระดับมาก อินโกฟราฟิก เรื่อง ควันแห่งความตาย จากที่ได้มีการปรับปรุงแก้ไขเนื้อหาตามคำแนะนำของผู้เชี่ยวชาญและที่ปรึกษาทำให้ อินโฟกราฟิก เรื่อง ควันแห่งความตาย มีความเพลิดเพลินและเนื้อหาที่เข้าใจง่าย ทั้งเสียงบรรยายที่ชัดเจน ข้อคิดต่างๆ ส่งผลให้นักศึกษาสาขาเทคโนโลยีมัลติมีเดียและแอนิเมชัน มีความพึงพอใจอยู่ในระดับมาก ซึ่งสอดคล้องกับงานวิจัยของ ดร. พงษ์พิพัฒน์ สายทอง (2556) ศึกษาเรื่อง การพัฒนาโมชันอินโฟกราฟิก เรื่อง กระบวนการวิจัยสำหรับนิสิตระดับบัณฑิตศึกษา ผลการศึกษาพบว่า การวิเคราะห์ความพึงพอใจของนิสิตระดับบัณฑิตศึกษา คณะวิทยาการสารสนเทศ มหาวิทยาลัยมหาสารคาม จำนวน 75 คน หลังทดลองใช้โมชันอินโฟกราฟิกเรื่องกระบวนการวิจัย พบว่า นิสิตมีความพึงพอใจโดยรวมอยู่ในระดับมาก ( = 4.03)

**ข้อเสนอแนะในการนำผลการศึกษาไปใช้**

1. สามารถใช้เป็นสื่อในเรื่องของยาเสพติด

 2. สามารถจัดทำออกมาในรูปแบบโปสเตอร์ได้

 3. สามารถจัดทำเป็ฯสื่อการเรียนการสอน

**ข้อเสนอแนะในการทำโครงงานครั้งต่อไป**

 1. นำข้อมูลมาสรุปให้เข้าใจง่าย

 2. ควรศึกษาเกี่ยวกับการสร้างอินโฟกราฟิก ให้มากขึ้น

 3. ควรศึกษาและค้นหารูปภาพสัญลักษณ์ที่ทำให้ผู้ดูเข้าใจง่าย